આ અંગે મળતી માહિતી અનુસાર સુરત જિલ્લાના પલસાણા તાલુકાનાં કડોદરા જોળવા, તાતીથૈયા, પલસાણા, બલેશ્વર, વરેલીમાં ડાઈંગ પ્રિન્ટીંગ યુનિટો આવેલા હોય આ વિસ્તારનો લાભ લઈ છેલ્લા ઘણા વર્ષોથી ભયજનક કેમિકલ હેઝાર્ડ વેસ્ટનો નિકાલ આ વિસ્તારમાં થતો હોય છે. અંકલેશ્વર વાપી જેવા વિસ્તારોમાંથી ટેન્કર લાવી આ વિસ્તારમાં કેમિકલનો નિકાલ કરવાનું ભૂતકાળમાં અનેક વખત કૌભાંડ પકડાયા છે. હવે ફરી આ નેટવર્ક શરૂ થયું છે. પલસાણા તાલુકાનું માખીંગા ગામ મીંઢોળા નદીના કિનારે આવેલું છે. છેલ્લા થોડા દિવસથી ગ્રામજનોને તીવ્ર દુર્ગંધ આવવાને લઈ આંખમાં બળતરા થવા લાગી હતી. જેથી ગ્રામજનો એકત્રિત થયા હતા. અને ઘટના અંગે તપાસ શરૂ કરી હતી.